108 



prinosa redovitih članova, koji su od 1. siječnja g. 1902. dalje 

 društvu pristupili, b) od dobrovoljnih prinosa skupljenih za 

 opservatorij i c) od eventualne ulaznine u opservatorij. 



Ravnateljstvo se umoljava, da što intenzivnije nastavi sa- 

 kupljanje prinosa za opservatorij, kako bi se zajam od 3200 

 kruna što skorije isplatio". 



G. V. pl. H r ž i ć pita, da li bi po tom dio zgrade bila 

 društvena imovina, ako ne, da se društvu prostorije osiguraju 

 bar za 10 godina. 



G. dr. Heinz izvješćuje, da će se u tom smislu po za- 

 ključku ravnateljstva podastrti predstavka na gr. poglavarstvo. 



G. dr. Domac nadovezuje, da se zatraži od poglavarstva, 

 da ono, ako prije 5 godina odkaže društvu prostorije, povrati '/.^ 

 uplaćenoga prinosa, a ako prođe 10 godina društvo ne traži ništa. 

 Iza toga još jedan put obrazlaže predlog gosp. dr. Kučere, koji 

 skupština nakon toga prihvaća jednoglasno uz dodatak, da 

 ravnateljstvo uz zahvalu gradskom zastupstvu, zamoli, da se 

 odkazno vrijeme od 1 godine ne bi upotrijebilo prije godine 

 1913., budući, da društvo u adaptacije gradske jedne zgrade 

 ulaže iz svojih sredstava svotu od K 3200, koja od prilike od- 

 govara najamnini od 10 godina. 



Clan dr. Srećko Bošnjaković predlaže, da se imena 

 svih prinosnika, koji su za uređenje astronomijskoga opserva- 

 torija darovali 200 kruna ih više u znak zahvalnosti i na vječnu 

 uspomenu uklešu u mramornu ploču, koja će se namjestiti u 

 opservatoriju. 



I ovaj prijedlog prima skupština jednoglasno. 



Tim bje skupština zaključena. 



U Zagrebu, 7. lipnja 1903. 



Predsjednik: Tajnik: 



Dr. Ä. Heinz. Fr. Šandor. 



Na osnovi ovoga zaključka glavne skupštine deponiralo je 

 predsjedništvo društva papire temeljne glavnice u hrvatskoj 

 komercijalnoj banki u Zagrebu i s njom sklopilo zajam od 

 K 3200 po 5"'„, koji će se i)rema odluci glavne skupštine ot- 

 plaćivati, te je taj novac položilo u gradsku blagajnu u Zagrebu 

 dne 16. lipnja o. g. 



